PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/ZK/3/1/059	Bratislava 27. októbra 2010	

Protimonopolný úrad Slovenskej republiky, odbor koncentrácií v správnom konaní     č. 0034/OK/2010 začatom dňa 22.09.2010 na základe oznámenia koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom Fresenius Medical Care AG & Co. KGaA  so sídlom Hof/Saale, Nemecko, s obchodnou adresou Else-Kröner-Str. 1, 61352 Bad Homburg v.d.H., Nemecko prostredníctvom právneho zástupcu Mgr. Ing. Dávida Oršulu, konateľa a advokáta bnt – Sovova Chudáčková & Partner, s.r.o. so sídlom Cintorínska 7, 811 08 Bratislava vo veci koncentrácie podnikateľa Fresenius Medical Care AG & Co. KGaA so sídlom Hof/Saale, Nemecko, s obchodnou adresou Else-Kröner-str. 1, 61352 Bad Homburg v.d.H., Nemecko a podnikateľov Gambro Pty Ltd. so sídlom Suite 2/Level 4, 62 Norwest Boulevarde, Baulkham Hills NSW 2153, Austrália; Gambro Hospal Austria GmbH so sídlom Ricoweg 30 A, 2351 Wiener Neudorf, Rakúsko; Gambro NV/SA. so sídlom Ikaroslaan 61, 1930 Zaventem, Belgicko; Gambro Inc so sídlom 2 East Beaver Creek Rd., Building 4, Richmond Hill, Ontarion L4B 2N3, Kanada; Gambro SAS so sídlom 1-3, boulevard Charles de Gaulle, 92707 Colombes, Francúzsko; Gambro Industries SAS so sídlom 7, avenue Lionel Terray, BP 126, 69883 Meyzieu, Francúzsko; Renal Service GIE so sídlom 21, avenue Maréchal de Lattre de Tassigny, 69881 Meyzieu, Francúzsko; Gambro Hospal GmbH so sídlom Danzinger Straße 23, 82194 Gröbenzell, Nemecko; Gambro Dialysatoren GmbH so sídlom Holger-Crafoord-Straße 26, 72379 Hechinkgen, Nemecko; Gambro Hong Kong Ltd. so sídlom Rm 1901-3, 19/F, World Trade Centre, 280 Gloucester Road, Causeway Bay, Hong Kong; Gambro S.p.A. so sídlom Via Camurana 2, 41037 Mirandola, Taliansko; Gambro Dasco S.p.A. so sídlom Medolla Facility, Via Modenese 66, 41036 Medolla, Taliansko; Gambro Hospal BV. so sídlom Verlengde Poolseweg 16, 4818 CL Breda, Holandsko; Gambro Spzoo so sídlom Cylichowska 13/15, 04-769 Varšava, Poľsko; Gambro LDA so sídlom Lagoas Park, Edificio 5A – Piso 0, 2780 Porto Salvo Oeiras, Portugalsko; Gambro Korea Ltd so sídlom Gugu Building, 145-18, Samseong-dong, Kangnam-gu, Soul, Južná Kórea; Gambro Lundia AB so sídlom Box 10101, 220 10 Lund, Švédsko a Gambro Hospal (Schweiz) AG so sídlom Aeschenvorstadt 13, 4051 Bazilej, Švajčiarsko 

rozhodol
na základe § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci koncentrácie spočívajúcej v získaní nepriamej výlučnej kontroly podnikateľom Fresenius Medical Care AG & Co. KGaA so sídlom Hof/Saale, Nemecko, s obchodnou adresou Else-Kröner-Str. 1, 61352 Bad Homburg v.d.H. nad časťou podniku podnikateľa Gambro Pty Ltd. so sídlom Suite 2/Level 4, 62 Norwest Boulevarde, Baulkham Hills NSW 2153, Austrália; nad časťou podniku podnikateľa Gambro Hospal Austria GmbH so sídlom Ricoweg 30 A, 2351 Wiener Neudorf, Rakúsko; nad časťou podniku podnikateľa Gambro NV/SA. so sídlom Ikaroslaan 61, 1930 Zaventem, Belgicko; nad časťou podniku podnikateľa Gambro Inc so sídlom 2 East Beaver Creek Rd., Building 4, Richmond Hill, Ontarion L4B 2N3, Kanada; nad časťou podniku podnikateľa Gambro SAS so sídlom 1-3, boulevard Charles de Gaulle, 92707 Colombes, Francúzsko; nad časťou podniku podnikateľa Gambro Industries SAS so sídlom 7, avenue Lionel Terray, BP 126, 69883 Meyzieu, Francúzsko; nad časťou podniku podnikateľa Renal Service GIE so sídlom 21, avenue Maréchal de Lattre de Tassigny, 69881 Meyzieu, Francúzsko; nad časťou podniku podnikateľa Gambro Hospal GmbH so sídlom Danzinger Straße 23, 82194 Gröbenzell, Nemecko; nad časťou podniku podnikateľa Gambro Dialysatoren GmbH so sídlom Holger-Crafoord-Straße 26, 72379 Hechinkgen, Nemecko; nad časťou podniku podnikateľa Gambro Hong Kong Ltd. so sídlom Rm 1901-3, 19/F, World Trade Centre, 280 Gloucester Road, Causeway Bay, Hong Kong; nad časťou podniku podnikateľa Gambro S.p.A. so sídlom Via Camurana 2, 41037 Mirandola, Taliansko; nad časťou podniku podnikateľa Gambro Dasco S.p.A. so sídlom Medolla Facility, Via Modenese 66, 41036 Medolla, Taliansko; nad časťou podniku podnikateľa Gambro Hospal BV. so sídlom Verlengde Poolseweg 16, 4818 CL Breda, Holandsko; nad časťou podniku podnikateľa Gambro Spzoo so sídlom Cylichowska 13/15, 04-769 Varšava, Poľsko; nad časťou podniku podnikateľa Gambro LDA so sídlom Lagoas Park, Edificio 5A – Piso 0, 2780 Porto Salvo Oeiras, Portugalsko; nad časťou podniku podnikateľa Gambro Korea Ltd so sídlom Gugu Building, 145-18, Samseong-dong, Kangnam-gu, Soul, Južná Kórea; nad časťou podniku podnikateľa Gambro Lundia AB so sídlom Box 10101, 220 10 Lund, Švédsko a nad časťou podniku podnikateľa Gambro Hospal (Schweiz) AG so sídlom Aeschenvorstadt 13, 4051 Bazilej, Švajčiarsko, na základe Zmluvy o kúpe aktív zo dňa 25.08.2010 uzatvorenej medzi Incentive Aktiebolag a Fresenius Medical Care AG & Co. KGaA zastavuje, pretože dôvod na konanie nebol daný.

Odôvodnenie:

1.	Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 22.09.2010 doručené listom zaevidované pod č. 3312/2010 oznámenie koncentrácie (ďalej len „Oznámenie koncentrácie“) podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) spoločnosťou Fresenius Medical Care AG & Co. KGaA so sídlom Hof/Saale, Nemecko, s obchodnou adresou Else-Kröner-str. 1, 61352 Bad Homburg v.d.H., Nemecko (ďalej len „Fresenius MC“) prostredníctvom právneho zástupcu Mgr. Ing. Dávida Oršulu, konateľa a advokáta bnt – Sovova Chudáčková & Partner, s.r.o. so sídlom Cintorínska 7, 811 08 Bratislava (ďalej len „právny zástupca“).

2.	Na základe vyššie uvedeného sa dňa 22.09.2010 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vedené úradom pod č. 0034/OK/2010 vo veci koncentrácie, ktorá podľa Oznámenia koncentrácie spočíva v získaní nepriamej výlučnej kontroly spoločnosťou Fresenius MC nad aktívami, ktoré tvoria predmet podnikania spoločnosti Incentive AB so sídlom Regeringsgatan 29, 10391 Stockholm, Švédsko (ďalej len „Incentive“) v oblasti peritoneálnej dialýzy, na základe Zmluvy o kúpe aktív zo dňa 25.08.2010 uzatvorenej medzi Incentive a Fresenius MC (ďalej len „Zmluva“). 

3.	Z predmetného Oznámenia koncentrácie vyplynulo, že nadobúdané aktíva v oblasti peritoneálnej dialýzy sú vo vlastníctve viacerých spoločností, ktoré sú kontrolované podnikateľom Incentive. Z Oznámenia koncentrácie a zo Zmluvy vyplýva, že sa jedná o aktíva nasledujúcich spoločností: Gambro Pty Ltd. so sídlom Suite 2/Level 4, 62 Noewest Boulevard, Baulkham Hills NSW 2153, Austrália (ďalej len „Gambro Austrália“); Gambro Hospal Austria GmbH so sídlom Ricoweg 30 A, 2351 Wiener Neudorf, Rakúsko (ďalej len „Gambro Rakúsko“); Gambro Gambro NV/SA. so sídlom Ikaroslaan 61, 1930 Zaventem, Belgicko (ďalej len „Gambro Belgicko“); Gambro Inc so sídlom  2 East Beaver Creek Rd., Building 4, Richmond Hill, Toronto Ontario L4B 2N3, Kanada (ďalej len „Gambro Kanada“); Gambro SAS so sídlom 1/3, boulevard Charles de Gaulle, 92700 Colombes, Francúzsko (ďalej len „Gambro Francúzsko“); Gambro Industries SAS so sídlom 7, avenue Lionel Terray, 693 30 Meyzieu, Francúzsko (ďalej len „Gambro Industries“); Renal Service GIE so sídlom 21, avenue Maréchal de Lattre de Tassigny 69330 Meyzieu, Francúzsko (ďalej len „Renal Service“); Gambro Hospal GmbH so sídlom Danziger Straße 23, 82194 Gröbenzell, Nemecko (ďalej len „Gambro Nemecko“); Gambro Dialysatoren GmbH so sídlom Holger-Crafoord-Straße 26, 72379 Hechingen, Nemecko (ďalej  len „Gambro Dialysatoren“); Gambro Hong Kong Ltd. so sídlom Rm 1901-3, 19/F, World Trade Centre, 280 Gloucester Road, Causeway Bay, Hong Kong (ďalej  len „Gambro Hong Kong“); Gambro S.p.A. so sídlom Via Camurana 2, 41037 Mirandola, Taliansko (ďalej len „Gambro Taliansko“); Gambro Dasco S.p.A. so sídlom Medolla facility, Via Modenese 66, 41036 Medolla, Taliansko (ďalej len „Gambro Dasco“); Gambro Hospal BV. so sídlom Verlengde Poolseweg 16, 4818CL Breda, Holandsko (ďalej len „Gambro Holandsko“); Gambro Spzoo so sídlom Cylichowska č. 13/15, 04-769 Varšava, Poľsko (ďalej len „Gambro Poľsko“); Gambro LDA so sídlom Lagoas  Park – Edificio 5A, Piso-0, 2780 Porto Salvo Oeiras, Portugalsko (ďalej len „Gambro Portugalsko“); Gambro Korea Ltd. so sídlom Gugu Building, 145-18, Samseong-dong, Kangnam-gu, Soul, Južná Kórea (ďalej len „Gambro Kórea“); Gambro Lundia AB so sídlom Box 10101, 220 10 Lund, Švédsko (ďalej len „Gambro Švédsko“) a Gambro Hospal (Schweiz) AG so sídlom Aeschenvorstadt 13, 4051 Bazilej, Švajčiarsko (ďalej len „Gambro Švajčiarsko“).

4.	Na základe vyššie uvedených skutočností úrad dospel k záveru, že na strane nadobúdaného budú jednotlivé, vyššie uvedené spoločnosti, ktorých aktíva majú byť predmetom koncentrácie, nakoľko v prípade kedy má koncentrácia formu získania výlučnej kontroly nad časťou podniku podnikateľa, je účastníkom koncentrácie na strane nadobúdaného subjektu podnikateľ, nad ktorého časťou sa kontrola získava, vzhľadom na to, že vo všeobecnosti časť podniku podnikateľa nemá právnu subjektivitu. Účastníkom koncentrácie na strane nadobúdaného nemôže byť podnikateľ Incentive, nakoľko aktíva, ktoré sú predmetom koncentrácie sú z právneho hľadiska vlastnené dcérskymi spoločnosťami podnikateľa Incentive. 

5.	Vzhľadom na skutočnosť, že Oznámenie koncentrácie neobsahovalo všetky náležitosti podľa § 10 ods. 12 zákona a Vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad listom     č. 3397/PMÚ SR/2010 zo dňa 30.09.2010 vyzval spoločnosť Fresenius MC prostredníctvom právneho zástupcu na jeho doplnenie a taktiež ju upozornil, že lehota na vydanie rozhodnutia podľa § 11 zákona nezačala plynúť.

6.	Dňa 21.10.2010 bolo úradu doručené listom zaevidovaným pod č. 3627/2010 doplnenie Oznámenia koncentrácie spoločnosťou Fresenius MC prostredníctvom právneho zástupcu.

7.	Správny poplatok vo výške 3 319 eur podľa § 145/1995 Z.z. o správnych poplatkoch v znení neskorších predpisov v znení neskorších predpisov bol spoločnosťou Fresenius MC na účet úradu prevedený dňa 24.09.2010.

8.	Úrad na základe podkladov a informácií predložených v Oznámení koncentrácie dospel k nasledujúcim záverom.

I. Podnikatelia

9.	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľ na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

10.	Spoločnosť Fresenius MC je komanditnou spoločnosťou založenou podľa nemeckého práva. 

Predmetom podnikania spoločnosti Fresenius MC je vývoj, výroba, distribúcia a obchodovanie s výrobkami, systémami a procesmi v oblasti zdravotnej starostlivosti, vrátane dialýzy; projektovanie, plánovanie, výstavba, nadobúdanie a prevádzka podnikov v oblasti zdravotnej starostlivosti vrátane dialyzačných centier aj prostredníctvom spoločností alebo tretích osôb a obchodných podielov v týchto dialyzačných centrách; vývoj, výroba a distribúcia iných farmaceutických produktov a poskytovanie služieb v tejto oblasti; poradenské služby v oblasti zdravotníctva a farmácie ako aj vedecké informácie a dokumentácia; poskytovanie služieb v oblasti laboratórií pre dialyzovaných pacientov a iných pacientov a zdravotná starostlivosť poskytovaná v domácom prostredí.

11.	Spoločnosť Fresenius MC je kontrolovaná spoločnosťou Fresenius Medical Care Management AG, ktorá je 100% dcérskou spoločnosťou spoločnosti Fresenius SE. Spoločnosť Fresenius MC kontroluje, či už priamo alebo nepriamo viacero spoločností so sídlom v Nemecku a v Spojených štátoch amerických.

12.	Na území Slovenskej republiky vykonáva spoločnosť Fresenius MC, či už priamu alebo nepriamu kontrolu nad spoločnosťami:

-	FMC – dialyzačné služby, s.r.o. so sídlom Teplická 99, 921 01 Piešťany, IČO: 36 245 895, ktorej predmetom podnikania je podľa výpisu z obchodného registra okrem iného poskytovanie zdravotnej starostlivosti v neštátnych zdravotníckych zariadeniach: 1. dialyzačnom stredisku v odbore nefrológia; 2. ambulancii; prevádzkovanie neštátneho zdravotníckeho zariadenia – špecializovaná nemocnica s predmetom činnosti ambulantná a ústavná zdravotná starostlivosť v odbore nefrológia (nefrologické lôžkové oddelenie, dialyzačné oddelenie a nefrologické ambulancie); prevádzkovanie neštátnych zdravotníckych zariadení – ambulancia a stacionár s predmetom činnosti poskytovanie mimotelovej eliminačnej liečby v stacionári v odbore nefrológia (dialyzačnom stredisku) a v ambulancii v odbore nefrológia. 

-	Fresenius Medical Care Slovensko, spol. s r.o.  so sídlom Teplická 99, 921 01 Piešťany, IČO: 31 412 971, ktorej predmetom podnikania je podľa výpisu z obchodného registra okrem iného maloobchod  a veľkoobchod so zdravotníckou technikou, dentálnym spotrebným materiálom; veľkoobchod s liečivami; servis zdravotníckej techniky (dialyzačné prístroje).

-	Meddial s.r.o. so sídlom Teplická 99, 921 01 Piešťany, IČO: 35 698 390, ktorej predmetom podnikania je podľa výpisu z obchodného registra okrem iného poskytovanie zdravotnej starostlivosti v neštátnom zdravotníckom zariadení s predmetom činnosti – mimotelová eliminačná liečba. 

13.	Na základe vyššie uvedeného úrad dospel k záveru, že spoločnosť Fresenius MC je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda je podnikateľom podľa § 3 ods. 2 zákona a tento sa na neho podľa § 2 ods. 1 písm. a) zákona vzťahuje.

Cieľové časti podnikov spoločností skupiny Gambro

14.	Predmetom koncentrácie je nadobudnutie aktív  súvisiacich s oblasťou peritoneálnej dialýzy, t.j. má dôjsť k nadobudnutiu kontroly nad časťami podnikov spoločností patriacich do skupiny Gambro. Predmetné aktíva sú vlastnené dcérskymi spoločnosťami spoločnosti Incentive, a nie bezprostredne spoločnosťou Incentive, ktorá taktiež patrí do skupiny Gambro. Pre účely tejto koncentrácie bude úrad spoločnosti uvedené nižšie, ktorých aktíva majú byť predmetom koncentrácie, nazývať pod jednotným názvom cieľové časti podnikov spoločností skupiny Gambro.

15.	Spoločnosti Gambro Austrália, Gambro Rakúsko, Gambro Belgicko, Gambro Kanada, Gambro Francúzsko, Gambro Industries, Renal Service, Gambro Nemecko, Gambro Dialysatoren, Gambro Hong Kong, Gambro Taliansko, Gambro Dasco, Gambro Holandsko, Gambro Poľsko, Gambro Portugalsko, Gambro Kórea, Gambro Švédsko a Gambro Švajčiarsko sú kontrolované spoločnosťou Incentive.

16.	Vyššie uvedené spoločnosti sa zaoberajú oblasťou medicínskych technológií. Sú výrobcami  zdravotníckych zariadení a zdravotníckeho materiálu pre dialyzačnú liečbu. Skupina Gambro, do ktorej patria uvedené spoločnosti je činná v oblasti vývoja, výroby a dodávania produktov a terapií pri dialýze obličiek a pečene, terapie pri myelóme obličiek a iných mimotelových terapií pre chronických a akútnych pacientov.

17.	Skupina Gambro umiestňuje svoje výrobky na územie Slovenskej republiky prostredníctvom výhradného distribútora, ktorým je spoločnosť IMPAX Trading, spol. s r.o. so sídlom Dúbravská cesta 9, 842 36 Bratislava, IČO: 17 320 097.

18.	Na základe vyššie uvedeného úrad dospel k záveru, že spoločnosti Gambro Austrália, Gambro Rakúsko, Gambro Belgicko, Gambro Kanada, Gambro Francúzsko, Gambro Industries, Renal Service, Gambro Nemecko, Gambro Dialysatoren, Gambro Hong Kong, Gambro Taliansko, Gambro Dasco, Gambro Holandsko, Gambro Poľsko, Gambro Portugalsko, Gambro Kórea, Gambro Švédsko a Gambro Švajčiarsko sú právnickými osobami, ktorých činnosti a konania súvisia alebo môžu súvisieť s hospodárskou súťažou, a teda sú podnikateľmi podľa § 3 ods. 2 zákona a tento zákon sa na ne podľa § 2 ods. 1 písm. a) zákona vzťahuje. 

II. Forma koncentrácie

19.	Podľa § 9 ods. 1 zákona koncentrácia na účely tohto zákona je proces ekonomického spájania podnikateľov, ktorým je 
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.
20.	Podľa § 9 ods. 3 zákona časť podniku podnikateľa podľa § 9 ods. 1 písm. b) je na účely tohto zákona organizačná zložka podniku alebo aktíva, na ktorých základe možno dosahovať obrat.

21.	Podľa § 9 ods. 4 zákona kontrola podľa § 9 ods. 1 písm. b) zákona je možnosť vykonávať rozhodujúci vplyv na činnosť podnikateľa, najmä prostredníctvom
a)	vlastníckych práv alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

22.	Dňa 25.08.2010 bola uzatvorená Zmluva, na základe ktorej podnikateľ Fresenius MC nadobudne prostredníctvom svojich dcérskych spoločností cieľové časti podnikov spoločností skupiny Gambro, t.j. aktíva týkajúce sa oblasti peritoneálnej dialýzy, ktorých vlastníkom sú spoločnosti Gambro Austrália, Gambro Rakúsko, Gambro Belgicko, Gambro Kanada, Gambro Francúzsko, Gambro Industries, Renal Service, Gambro Nemecko, Gambro Dialysatoren, Gambro Hong Kong, Gambro Taliansko, Gambro Dasco, Gambro Holandsko, Gambro Poľsko, Gambro Portugalsko, Gambro Kórea, Gambro Švédsko a Gambro Švajčiarsko. 

23.	Vychádzajúc z vyššie uvedeného, ako aj z informácií a podkladov predložených v Oznámení koncentrácie vyplýva, že koncentrácia spočíva v získaní nepriamej výlučnej kontroly podnikateľa Fresenius MC nad časťou podniku podnikateľa Gambro Austrália, Gambro Rakúsko, Gambro Belgicko, Gambro Kanada, Gambro Francúzsko, Gambro Industries, Renal Service, Gambro Nemecko, Gambro Dialysatoren, Gambro Hong Kong, Gambro Taliansko, Gambro Dasco, Gambro Holandsko, Gambro Poľsko, Gambro Portugalsko, Gambro Kórea, Gambro Švédsko a Gambro Švajčiarsko.

24.	V predmetnom prípade sa teda jedná o koncentráciu podľa § 9 ods. 1 písm. b) v spojení s § 9 ods. 4 písm. a) zákona spočívajúcu v získaní nepriamej výlučnej kontroly podnikateľa Fresenius MC prostredníctvom jeho dcérskych spoločností nad časťami podnikov spoločností skupiny Gambro zaoberajúcimi sa peritoneálnou dialýzou, na základe Zmluvy.

III. Účastníci konania a koncentrácie

25.	Podľa § 25 ods. 3 zákona účastníkom konania v prípade koncentrácie podľa   § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

26.	S ohľadom na uvedené úrad dospel k záveru, že účastníkom predmetného správneho konania je podnikateľ Fresenius MC, ktorý získava kontrolu nad cieľovými časťami podnikov spoločností skupiny Gambro.

27.	V prípadoch kedy má koncentrácia formu získania výlučnej kontroly nad časťou podniku podnikateľa, účastníkom koncentrácie na strane nadobúdateľa kontroly je podnikateľ, ktorý získava výlučnú kontrolu nad časťou podniku podnikateľa a na strane nadobúdaného subjektu je účastníkom koncentrácie podnikateľ, nad ktorého časťou sa kontrola získava.

28.	Na základe vyššie uvedeného je účastníkom koncentrácie podnikateľ Fresenius MC, ktorý získava nepriamu výlučnú kontrolu a podnikatelia Gambro Austrália, Gambro Rakúsko, Gambro Belgicko, Gambro Kanada, Gambro Francúzsko, Gambro Industries, Renal Service, Gambro Nemecko, Gambro Dialysatoren, Gambro Hong Kong, Gambro Taliansko, Gambro Dasco, Gambro Holandsko, Gambro Poľsko, Gambro Portugalsko, Gambro Kórea, Gambro Švédsko a Gambro Švajčiarsko, nad ktorými časťami podnikov sa získava kontrola.

IV. Koncentrácia podliehajúca kontrole úradu

29.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

30.	Podľa § 10 ods. 2 zákona celkový obrat účastníka koncentrácie je súčet obratov 
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo 
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v b), 
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločné práva uvedené v písmene b).

31.	Pri výpočte celkových obratov účastníkov koncentrácie sa uplatňuje znenie      § 10 ods. 3 až 8 zákona v rozsahu Vyhlášky Protimonopolného úradu Slovenskej republiky č. 269/2004 Z.z., ktorou sa ustanovujú podrobnosti o výpočte obratu. 

32.	Vzhľadom na skutočnosť, že úrad posudzoval koncentráciu na základe Zmluvy, ktorá bola podpísaná dňa 25.08.2010, podľa § 10 ods. 1 zákona úrad berie do úvahy obrat účastníkov koncentrácie dosiahnutý za uzavreté účtovné obdobie predchádzajúce vzniku koncentrácie, t.j. za rok 2009.

33.	Z podkladov a informácií predložených v Oznámení koncentrácie vyplýva, že podnikateľ Fresenius dosiahol v roku 2009 celosvetový celkový obrat vyšší ako 46 000 000 eur a jeho celkový obrat na území Slovenskej republiky bol nižší ako 14 000 000 eur. Ďalej z Oznámenia koncentrácie vyplýva, že ani jeden z podnikateľov patriacich do skupiny Gambro, ktorí sú účastníkmi koncentrácie, nedosiahol v roku 2009 celosvetový celkový obrat vyšší ako 46 000 000 eur a ani jeden z nich nedosiahol celkový obrat na území Slovenskej republiky vyšší ako 14 000 000 eur. 

34.	Z vyššie uvedeného teda vyplýva, že predmetná koncentrácia nepodlieha kontrole úradu podľa § 10 ods. 1 zákona.

35.	Podľa § 32 ods. 2 písm. c) zákona úrad zastaví konanie rozhodnutím, ak dôvod na konanie nebol daný alebo odpadol.
36.	Nakoľko predmetná koncentrácia nepodlieha kontrole úradu, úrad predmetné správne konanie podľa § 32 ods. 2 písm. c) zákona zastaví, pretože dôvod na konanie nebol daný.
37.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.                Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

							      	Ing. Emília Babiaková
					                  	    riaditeľka odboru koncentrácií

Rozhodnutie sa doručuje:

Mgr. Ing. Dávid Oršula
bnt – Sovova Chudáčková & Partner, s.r.o.
Cintorínska 7
811 08 Bratislava